  Виталий Пронин Гажано лыдӟисьёсмы, висиськом «Удмурт дунне» команда понна.Удмурт визь погъёс нош ик люкаськозы «Шудком» шудонэ. Туннэ со 4-тӥзэ ортчоз. Йырез тӥяса шутэтсконлы мода ми доры кемалась ӧз вуы на, но туж шаплы вӧлмиз ни. Азьвыл та выллем шудонъёсын ӵемысь пумиськылӥм телевидениын. Калык визьзэ тӥяз «Что? Где? Когда?», «Умницы и умники» передачае пыриськись муртъёсын ӵош. Но тани «Шудкомлэн» 4-тӥ пумиськонэз сярысь радъясьёс ивортӥзы гинэ но, ӝытпал ик ваньмыз 9 командаос люкаськемын вал ни. Соос пӧлын шудонысь шудонэ азьпала потӥсь «Удмуртия» ГТРК-ысь журналистъёслэн «Кыло-ымо», азьветлӥсьёслэн «Валамон-Паримон», егит активистъёслэн «Кызьыайсо», историяя, кылъя но литературая Удмурт институтысь тодосчиослэн «Кынкорт», «Удмурт дунне» газетысь иворчиослэсь «Кытынкумар» командаоссы. Со сяна, вань выль нимъёс но. Со Удмурт кун университетысь Историяя факультетысь азьвыл но али студентъёслэн «Виквак», «Мынам Удмуртие» ТРК-ысь журналистъёслэн «МУшъёс» командаоссы. Озьыен, кин азьпалтыны быгатоз котьку вормись «Валамон-Паримон» командаез? Чузъяськозы-а таяз радэ удмуртлыкен, шаертодонэн герӟаськем юанъёс? Тодом ӝыт 19.00 часын. Гажано лыдӟисьёсмы, висиськом «Удмурт дунне» команда понна. «Шудкомез» радъяло егитъёслэн «Шунды» огазеяськонзы но Йӧскалык политикая министерство. Азьвыл шудонъёс сярысь лыдӟыны быгатӥськоды татысь. Мария Векшина Туспуктӥз С. Соколов Теги: йскалыкполитикаяминистерство кытынкумар удмуртдунне Шунды  